Augustus | 2011 | Stomp op die vuur
Uitslag van my eerste "Poll"
Posted by jagternw1976
Word 'n meisie met "huisvrou" instinkte gebore ?
Nee, dit word aangeleer
Party vrouens HET NIE huisvrou gene, instinkte of die vermoë om dit aan te leer nie
Ja, dit is in die vroulike gene
Het 'n vrou enigsins 'n keuse??? 🙂
Dis soos moederskap. Sommige vrouens is net beter daarmee as ander.
nr 3 en ander wil nie.
Duidelik was hier nie vreeslik belangstelling gewees nie.
Al wat ek nou kan aflei is dat 'n meisie dit kan aanleer OF glad nie. 50-50
Posted in Allegaartjie
Ek word verslind
Julle vyand, die duiwel, loop rond soos 'n brullende leeu, op soek na iemand om te verslind (1 Pet 5:8). Ons stryd is nie teen sigbare mense nie, maar teen die bose geeste, as deel van die listige aanslae van die duiwel (Ef 6:11-12).
In my geval hol hy rond op twee bene en skree blou moord – want hy kan. En nee ek het nie 'n kiddie wat tande sny of op die "terrible two" stadium is nie. Die is my "ander" buurman se 3 helsems. Hulle het meer as 'n jaar terug die hel verlaat (of is uitgeskop) om 'n nuwe hel op hul eie te bou, binne my veilige kompleks OP my agter stoep. Eish.
Die dag wat ou nick homself die trek lorrie hier in donner en al wat boomtak is saamsleep het ek geweet : HKGK. Ek het vir die drywer gesê die lorrie gaan nie onderdeur die bome kom nie. Ek het ook gesê hier is nie parkeerplek vir so moerse lorrie nie. Heel duidelik was daai twee gaatjies aan die kante van sy kop nie gemaak om klanke in te neem of te verstaan nie. So kon niemand in of uit nie terwyl meneer se besittings afgelaai word. Sy troepe se besittings lê natuurlik meer buite rond as wat dit binne die huis is. O ja – En dit alles gebeur op my verjaardag. Wat 'n geskenk !
Een middag na werk ry ek die kompleks binne, oppad na my garage toe – tra la la la, net soos rooikappie, happy-happy.
Stop voor die garage en tra la la la word F@*@ wat de donner ! My garage deur het die skinkbord geword vir 'n paar dosyn modderkoekies. Teen die tyd het ek al genoeg opgevreet en is gatvol vir die oogklappe opsit elke keer as ek sien watse gemors die bliksems aanvang en rond gooi. Troep 1 wat die naaste is word uitgek@k en aangesê om sy pa te gaan haal. "Sorry sir, I don't understand Afrikaans". WTF ? Ek herhaal die opdrag in engels en kort voor lank is meneer buite. Die skinkbord met koekies word opgedis en meneer antwoord: "They're only kids". Ek wil weet wie gaan dit skoonmaak en wie sal sorg dat dit NIE weer gebeur nie. "They're only kids" is die antwoord. Stoom trek nou al by my ore uit en ek voel soos 'n bul in Spanje wat 'n straat gaan platloop. "Geen wonder die helsems word groot gemaak vir die galg nie. Disipline is nie in julle woordeskat nie. Ek sal hulle gatte roer." En da raak meneer so effe ongemaklik. "Ek donner vir jou saam daai troepe". Meneer en troepe verdwyn in hulle kaserne en ek gaan koel af met eish. Nog so enetjie ? Met eish ja. Sommer 'n dubbel.
Agter in die kompleks, 5 meter van meneer en die troepe se woning staan ses 210 liter dromme waarin jy enige vullis kan gooi. Dit word een keer per week leeg gemaak. Selfde soos die gaatjies aan die kante van die kop is daar gaatjies aan die voorkant van die kop gevul met albasters. K@k sal elke dag ORALS rondlê. Blikkies, papiere, chips sakkies, plastiek bottels ens. Dit bring my by die vandalisme. Langs my garage staan 'n Frangipani boom. Elke jaar oortrek met die pragtigste blomme. Vir die blomme om te groei moet daar takke ook wees, takke wat afgeruk word en saam met die gemors oralste gestrooi lê.
Nie lank terug nie kom ek weer tra la la la by die huis aan. Op die sement voor my garage is geskryf met klippe / bakstene / ???. Laat my dink aan sotte en dwase … Die eerste troep word nader geroep en voor ek iets kon uiter, "We didn't do it, but we will clean it." So skarrel troep 2 en 3 nader met 'n emmer vol water en 'n skropborsel. My oë tuur oor die kompleks en ek sien oralste nat kolle voor die garage deure en op mure. Iemand het my voorgespring en kla die uitk@k werk gedoen.
Dit is Sondag middag, rusdag. Rusdag vir sommige, NIE vir 3 helsems wat langs my woning op en af hardloop en skree nie. K@k rond gooi, klippe en halwe bakstene oralste in die oprit los. Die laaste paar Frangipani takke afbreek en op die plaveisel plant.
En jy wonder hoekom die land stadig maar seker wegsink in die kolk van korupsie en moord ?
Dit maak my naar
'Help Mamma. Sny my los," het 'n Pretoriase vrou haar geskokte vierjarige seun gevra nadat twee rowers haar aangerand, vasgebind en die een haar onsedelik aangerand het.
Sy het haar bewussyn tydens die aanranding verloor en is in die badkamer toegesluit.
"Toe ek bykom, het my kind huilende by my gesit," het die betraande ma gister buite die Pretoria-landdroshof vertel nadat die twee aanvallers tronkstraf opgelê is. "Hy moes my los- sny. Hy het al hierdie goed aanskou."
John Antonio Muchanga (33) en Moses Muthuke (28), Mosambiekers wat in Mamelodi-Oos in Pretoria bly, is skuldig bevind op aanklagte van roof met verswarende omstandighede, poging tot moord en menseroof.
Muchanga is ook skuldig bevind aan onsedelike aanranding.
Die hof het gehoor hoe die vrou in September 2005, nadat sy gebad het, in haar kamerjas uit die badkamer van haar Faerie Glen-woning gekom het.
Die twee mans het haar oorval. Sy is met 'n vuurwapen geslaan en met 'n tou gewurg en Muchanga het haar betas.
Sy is so erg aangerand dat sy haar bewussyn verloor het.
Luidens 'n slagofferimpakverslag vrees die klaagster steeds elke keer wanneer sy moet bad.
Sy het na 'n ander provinsie getrek omdat sy nie meer veilig voel in Pretoria nie.
"Sy voel uitermate geskend en is afhanklik van medikasie vir haar emosionele welstand," is in die verslag beskryf.
Luidens die mediese verslag is die vrou se voortande gebreek en daar was bloeding en kneusing op haar een oor en wang.
Twee gaatjies in haar tong was bewys van die tou wat in haar mond gedruk is, terwyl merke op haar knieë bevestig het hoe sy op die grond gegooi is.
Daar was ook kneusplekke in die vorm van vingermerke op haar een arm.
Landdros Kallie Bosch het in sy uitspraak nie doekies omgedraai nie toe hy opgemerk het hoe Muchanga die vrou, "terwyl sy nakend op die vloer lê", onsedelik aangerand het.
"Jul optrede het haar lewe in 'n oogwink verander. Haar totale menswees is daardie dag aangetas. Haar kind is blootgestel aan dié trauma en moes ook terapie ontvang. Dít is wat jul sinlose daad aan die gesin gedoen het," het Bosch gesê.
Hy het bygevoeg dat, weens mense soos die beskuldigdes, "geen persoon in dié land" saans met 'n geruste hart kan slaap nie.
Hy het wel in ag geneem dat die mans meer as vyf jaar verhoorafwagtend in aanhouding was. Muchanga is tot 14 jaar tronkstraf gevonnis en Muthuke tot 13 jaar.
Is dit wat mense aan mense doen ?
Ek is baie jammer, maar dit is nie menslik nie. Dit is barbaars en afskuwelik. Diere doen dit nie eers aan mekaar nie. Die vrou gaan dit vir die res van haar lewe onthou waar die twee fokken sleg Mosambiekse skuim elk 13 en 14 jaar in die tronk gaan sit. Pateties.
'n Polisievrou van Bloemfontein is eers beroof en met 'n mes gesteek, maar het nog geleef terwyl haar drie aanvallers haar een ná die ander verkrag het, blyk uit 'n verklaring wat gister in die Vrystaatse hooggeregshof uitgelees is.
Die gebeure wat die moord op mev. Amelia Henning (36), 'n administratiewe klerk in die Mangaung-polisiekantoor en ook 'n polisiereservis, die nag van 23 November verlede jaar in 'n stuk veld in Pasteurrylaan in Hospitaalpark voorafgegaan het, word in fyn besonderhede in die verklaring beskryf.
Oor die toelaatbaarheid van dié verklaring van mnr. Lucky Nkgwedi (19) moet waarnemende regter E.M. Kubushi nog beslis, want hy beweer hy is deur die polisie aangerand en het die bewerings daarin uitgedink om te voorkom dat hy weer met 'n elektriese toestel geskok word.
Hoewel Nkgwedi gister die inhoud van die verklaring ontken het, het adv. Silas Chalale dit aan hom gestel dat sy beskrywing van wat gebeur het heeltemal inpas by die moordtoneel wat agtergelaat is.
Lt.kol. Dirk Crafford van die eenheid teen georganiseerde misdaad van die polisie in Bloemfontein het die verklaring by Nkgwedi afgeneem en getuig dat hy geen teken van aanranding kon sien nie en dat Nkgwedi ook nie daarvan melding gemaak het nie.
In die verklaring sê Nkgwedi hulle het gekyk vir huise om by in te breek toe hulle die vrou sien loop het. Hulle is agter haar aan en het haar gevang.
Mnr. Seanette Masginini (23), sy medebeskuldigde, het haar met 'n mes gedreig en geld gevra. Sy het haar handsak oorhandig. Mnr. Thabo Mokoena (18) het dit by haar gevat.
Mashinini het haar aan die gordel gegryp terwyl Mokoena haar deurgesoek en twee selfone gevat het.
Mashinini het haar toe geklap en toe sy skreeu, het Mokoena haar met 'n mes gesteek. Mashinini het haar ook gesteek. Sy het geval.
Hulle het haar vasgedruk en Mokoena het die mes vir Nkgwedi gegee om haar dood te steek.
"Ek het haar gesteek by die body, maar nie dood nie. Thabo het haar mond toegedruk.
"Ons sleep haar by die veld. Sy lewe toe nog."
Nkgwedi het toe haar mond toegedruk, terwyl Mashinini haar hande vasgehou en Mokoena haar broek uitgetrek het.
"Hulle sê ek moet eerste gaan. Ek het toe eerste gegaan en haar verkrag. Toe ek klaar is, het Thabo haar ook verkrag. Toe Thabo klaar is, het Seanette haar verkrag."
Terwyl Mashinini besig was, het Nkgwedi en Mokoena by 'n boom daar naby gaan sit.
"Sy het nog gelewe. Ons hoor toe sy skreeu en ek en Thabo het weer gegaan waar Seanette by haar was.
"Toe ons daar kom, het Seanette bo-op haar gesit en hy steek haar.
"Thabo het toe vir Seanette weggetrek en toe sê Seanette: Ek maak die evidence dood hier van die polisie.